แทร็ป (ภาพยนตร์ ค.ศ. 2024)

แทร็ป () เป็นภาพยนตร์อเมริกันแนวระทึกขวัญจิตวิทยาปี ค.ศ. 2024 ที่เขียนบท กำกับ และอำนวยการสร้างโดยเอ็ม. ไนต์ ชามาลาน นำแสดงโดยจอช ฮาร์ทเน็ตต์, แอเรียล โดนอฮิว, ซาเลกา, เฮย์ลีย์ มิลส์ และอลิสัน พิลล์ เรื่องราวเกี่ยวกับ คูเปอร์ (ฮาร์ตเน็ตต์) ฆาตกรต่อเนื่องที่พยายามหลบหนีการปิดล้อมของตำรวจขณะดูคอนเสิร์ตกับลูกสาวของเขา

ภาพยนตร์เรื่องนี้ถ่ายทำที่โทรอนโตและแฮมิลตัน รัฐออนแทรีโอ ประเทศแคนาดา ในช่วงปลายปี ค.ศ. 2023 ภาพยนตร์ฉายรอบปฐมทัศน์ในนิวยอร์กซิตีเมื่อวันที่ 24 กรกฎาคม ค.ศ. 2024 และเข้าฉายในโรงภาพยนตร์ในสหรัฐอเมริกาเมื่อวันที่ 2 สิงหาคม ค.ศ. 2024 ได้รับคำวิจารณ์ที่หลากหลายจากนักวิจารณ์ โดยทำรายได้ 83 ล้านเหรียญสหรัฐจากทุนสร้าง 30 ล้านเหรียญสหรัฐ

 งานสร้าง 
 การพัฒนา 

ในเดือนตุลาคม 2022 ยูนิเวอร์แซลสตูดิโอส์เผยโปรเจ็กต์ภาพยนตร์เรื่องใหม่ที่กำกับโดยเอ็ม. ไนท์ ชามาลาน ในเดือนกุมภาพันธ์ 2023 มีการเปิดเผยชื่อภาพยนตร์เรื่องนี้ว่า "แทร็ป" หลังจากเปลี่ยนผู้จัดจำหน่าย เนื่องจากชามาลาน และบลายดิงเอดจ์พิคเจอส์ บริษัทผลิตภาพยนตร์ของเขาได้ทำข้อตกลงกับวอร์เนอร์บราเธอส์พิคเจอส์

 กระแสตอบรับ 
 บ็อกซ์ออฟฟิศ 
แทร็ป ทำรายได้ 42.8 ล้านเหรียญสหรัฐในสหรัฐอเมริกาและแคนาดา และ 39.9 ล้านเหรียญสหรัฐในพื้นที่อื่นๆ รวมรายได้ทั่วโลก 82.7 ล้านเหรียญสหรัฐ

เปิดตัวด้วยรายได้ 15.5 ล้านเหรียญสหรัฐ จบอันดับที่ 3 ตามหลัง เดดพูล & วูล์ฟเวอรีน และ ทวิสเตอร์ส

 อ้างอิง 

หมวดหมู่:ภาพยนตร์อเมริกันที่ออกฉายในปี พ.ศ. 2567
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์จิตวิทยาระทึกขวัญอเมริกัน
หมวดหมู่:ภาพยนตร์ที่กำกับโดย เอ็ม. ไนท์ ชยามาลาน
หมวดหมู่:ภาพยนตร์ที่มีฉากในโถงคอนเสิร์ต
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์โดยวอร์เนอร์บราเธอร์ส